**OTVORENI AKCIJSKI INVESTICIONI FOND**

**JAHORINA KOIN**

***NAPOMENE***

***uz finansijske izvještaje OAIF-a Jahorina Koin***

***za period od 01.01.- 31.12.2024. godine***

Banja Luka, Februar 2025. godine

1. **OSNIVANjE I DJELATNOST FONDA**

Rješenjem Komisije za hartije od vrijednosti Republike Srpske Broj: 01-UP-51-472-3/18 odobreno je potpuno preoblikovanje AZIF-a u preoblikovanju „Jahorina Konseko Invest “ a.d.Pale. Navedenim rješenjem Društvu je odobren prenos cjelokupne imovine radi osnivanja Otvorenog akcijskog investicionog fonda “Jahorina Koin“ u skladu sa Odlukom o potpunom preoblikovanju AZIF-a u preoblikovanju „Jahorina Konseko Invest“ a.d. Pale broj SK 10/18 od 05.07.2018. godine.

Navedenom odlukom utvrđeno je da se cjelokupna imovina fonda ,prema vrijednosti na dan 30.04.2018. godine u iznosu od 4.702.993,39 KM , a koju čine hartije od vrijednosti , gotovina i potraživanja bude prenešena u otvoreni fond “Jahorina Koin“ zajedno sa ukupnim obavezama fonda u iznosu od 108.822,13 KM.

Dana 19.11.2018. godine Centralni registar hartija od vrijednosti izvršio je registraciju hartija od vrijednosti rješenjem broj 01-15187/18, prva emisija-osnivanje otvorenog investicionog fonda. Udjeli su registrovani kod Komisije za hartije od vrijednosti Republike Srpske pod identifikacionim brojem JP-A-14.

Nakon upisa prve emisije,udjeli fonda nose oznaku JKIP-U-A, a od 22.11.2018. godine kotiraju na Banjalučkoj berzi a.d. sve do 26.11.2021. godine, kada se udjeli isključuju sa službenog berzanskog tržišta – tržišta udjela otvorenih investicionih fondova.

Dana 05.07.2023. godine Komisija za hartije od vrijednosti Republike Srpske donijela je Rješenje broj: 01-UP-51-322-7/22 kojim se izdaje dozvola za spajanje Otvorenog akcijskog investicionog fonda sa javnom ponudom „Polara Adriatic Fond“ i Otvorenog mješovitog investicionog fonda „Privrednik Invest“ pripajanjem otvorenom akcijskom investicionom fondu sa javonom ponudom „Jahorina Koin“. U skladu sa Odlukom Društva za upravljanje „Polara Invest“ a.d. od dana 11.05.2023. godine, kao dan pripajanja utvrđen je 09.09.2023. godine. Na dan pripajanja sva imovina, prava i obaveze OAIF „Polara Adriatic Fund“ i OMIF „Privrednik Invest“ su preneseni na OAIF „Jahorina Koin“.

Poslove depozitara Fonda obavlja Centralni registar hartija od vrijednosti Banja Luka (u daljem tekstu Depozitar ili CRHOV) na osnovu zakona, pravilnika i Ugovora o obavljanju poslova depozitara.

1. **OSNOVE ZA SASTAVLJANJE I PREZENTACIJU FINANSIJSKIH IZVJEŠTAJA I KORIŠĆENJE PROCJENJIVANJA**
   1. **Izjava o usaglašenosti**

Priloženi finansijski izvještaji predstavljaju finansijske izvještaje OAIF „JAHORINA KOIN“ i sastavljeni u skladu sa računovodstvenim propisima Republike Spske.

* 1. **Osnove za prezentaciju**

Finansijski izvještaji su sastavljeni za period koji se završava na dan 31.12.2024. godine i izraženi su u konvertibilnim markama (KM). Uporedne podatke predstavljaju revidirani finansijski izvještaji za period koji se završio na dan 31.12.2023. godine.

U skladu sa Zakonom o računovodstvu i reviziji RS, finansijski izvještaji i evidentiranje poslovnih promjena OAIF „JAHORINA KOIN“ (u daljem tekstu: „Fond“) su sastavljeni u skladu sa Međunarodnim računovodstvenim standardima (MRS) i Međunarodnim standardima finansijskog izvještavanja (MSFI) koji su u primjeni u Republici Srpskoj uz primjenu propisa koji uređuju tržište kapitala u Republici Srpskoj.

Finansijski izvještaji Fonda su prikazani u formatu koji je propisan Pravilnikom o sadržini i formi finansijskih izvještaja za investicione fondove (Službeni glasnik RS 63/16 i 115/17) i uključuju sljedeće izvještaje:

1. Bilans uspjeha investicionog fonda - Izvještaj o ukupnom rezultatu u periodu,
2. Bilans stanja investicionog fonda - Izvještaj o finansijskom položaju,

3) Izvještaj o promjenama neto imovine investicionog fonda,

4) Bilans tokova gotovine investicionog fonda Izvještaj o tokovima gotovine,

5) Izvještaj o finansijskim pokazatelјima po udjelu ili akciji investicionog fonda,

6) Izvještaj o strukturi ulaganja investicionog fonda,

7) Izvještaj o strukturi imovine investicionog fonda po vrstama imovine,

8) Struktura obaveza investicionog fonda po vrstama instrumenata,

9) Izvještaj o realizovanim dobicima (gubicima) investicionog fonda,

10) Izvještaj o nerealizovanim dobicima (gubicima) investicionog fonda i

11) Izvještaj o transakcijama sa povezanim licima.

S obzirom na specifičnost poslovanja investicionih fondova, pri izradi finansijskih izvještaja, pored opštih zakona koji regulišu pitanje računovodstva, primijenjeni su sljedeći zakoni i podzakonski akti:

• Zakon o investicionim fondovima

• Zakon o tržištu hartija od vrijednosti

• Zakon o privrednim društvima

• Pravilnik o utvrđivanju vrijednosti imovine investicionog fonda i obračunu neto vrijednosti imovine po udjelu ili po akciji investicionog fonda

• Pravilnik o obavljanju poslova banke depozitara investicionih fondova

• Pravilnik o kontnom okviru i sadržini računa u kontnom okviru za investicione fondove.

* 1. **Standardi i tumačenja primijenjeni u pripremi FI**

U skladu sa Zakonom, pravna lica u Republici Srpskoj treba da sastave i prezentuju finansijske izveštaje u skladu sa relevantnim zakonskim i profesionalnim regulativama, koje podrazumijevaju Međunarodne računovodstvene standarde (IAS), Međunarodne standarde finansijskog izvještavanja (IFRS), Međunarodnog standarda finansijskog izvještavanja za male i srednje entitete (MSFI za SME), Kodeks etike za profesionalne računovođe i prateća uputstva, objašnjenja i smjernice koje donosi Odbor za međunarodne računovodstvene standarde (IASB) i sva prateća uputstva, objašnjenja i smjernice koje donosi Međunarodna federacija računovođa (IFAC).

Računovodstveni i revizijski standardi su standardi, uputstva, objašnjenja, smjernice i načela definisani zakonom, objavlјeni od profesionalnog udruženja u saradnji sa Ministarstvom finansija.

Upravni odbor Saveza računovođa i revizora Republike Srpske je 9. novembra 2020. godine donio Odluku o utvrđivanju i objavlјivanju prevoda Međunarodnih standarda finansijskog izvještavanja (MSFI) iz 2021. godine. Prema ovoj Odluci, MSFI iz 2021. godine se obavezno primjenjuju za finansijske izvještaje koji se sastavlјaju na dan 31. decembra 2022. godine ili kasnije.

Promjene u Međunarodnim stanardima finansijskog izvještavanja, Međunarodnim računovodstvenim standardima, tumačenjima, kao i novousvojeni standardi i tumačenja izdate nakon 1. januara 2019. godine nisu objavlјeni i usvojeni u Republici Srpskoj. U skladu sa ovim, ove promjene i novousvojeni standardi nisu primijenjene u sastavlјanju priloženih finansijskih izvještaja.

Uzimajući u obzir potencijalne materijalne efekte koje odstupanja računovodstvenih propisa Republike Srpske od MSFI i MRS mogu imati na fer prezentaciju finansijskih izvještaja Fonda, priloženi finansijski izvještaji se ne mogu smatrati pripremlјenim u punoj saglasnosti sa MSFI.

Rukovodstvo Društva ocjenjuje na osnovu trenutno raspoloživih informacija da primjena MSFI i tumačenja na snazi u tekućem periodu koji još uvijek nisu zvanično prevedeni i objavlјeni u Republici Srpskoj te standarda i tumačenja koji još uvijek nisu stupili na snagu neće imati značajan uticaj na finansijske izvještaje Fonda.

*Novousvojeni standardi, revizije i interpretacije standarda na snazi koji su u zvaničnoj primjeni u Republici Srpskoj*

Slјedeći standardi, izmjene standarda i tumačenja izdati od strane IASB odnosno IFRIC su trebali da budu primijenjeni u pripremi finansijskih izvještaja za periode koji su počeli nakon 1. januara 2020. godine:

* MSFI 16 „Lizing“ (na snazi za godišnje periode koji počinju na dan ili nakon 1. januara 2021. godine);
* Izmjena MSFI 9 „Finansijski instrumenti“, MRS 39 „Finansijski instrumenti: priznavanje i mjerenje“, MSFI 7 „Finansijski instrumenti: objavljivanja“, MSFI 4 „Ugovori o osiguranju“ i MSFI 16 „Najmovi“- Reforma referentne kamatne stope – faza 2 (na snazi za godišnje periode koji počinju na ili nakon 1. januara 2021);
* Koncesije za iznajmljivanje u vezi sa COVID-19 nakon 30. juna 2021. godine (Izmjene MSFI 16) (na snazi za godišnje periode koji počinju 01. aprila 2021);
* Reforma referentne kamatne stope, faza 2 (dopune MSFI 9, MRS 39, MSFI 7, MSFI 4 i MSFI 16) (na snazi za godišnje periode koji počinju na ili nakon 1. januara 2021. godine).
* Godišnja unapređenja MSFI „Ciklus 2018-2020“ – MSFI 1, MSFI 9 i MRS 41, objavlјena od strane IASB-a u septembru 2020. godine (na snazi za godišnje periode koji počinju na dan ili nakon 1. januara 2022. godine);
* Izmjene MSFI 3 zbog usaglašavanja sa novim Okvirom za finansijsko izvještavanje (na snazi za godišnje periode koji počinju na dan ili nakon 1. januara 2022. godine);

*Novousvojeni standardi, revizije i interpretacije standarda koji nisu stupili na snagu*

Slјedeći standardi, izmjene standarda i tumačenja izdati su od strane IASB odnosno IFRIC do dana usvajanja ovih finansijskih izvještaja, ali još nisu stupili na snagu, niti je objavlјen njihov prevod od strane Ministarstva finansija, te nisu primijenjeni prilikom pripreme ovih finansijskih izvještaja:

* MSFI 17 „Ugovori o osiguranju“, uključujući izmjene MSFI 17 (na snazi za godišnje periode koji počinju na dan ili nakon 1. januara 2027. godine);
* Izmjene MRS 1 „Prezentacija finansijskih izvještaja“ – Klasifikacija obaveza na kratkoročne i dugoročne (na snazi za godišnje periode koji počinju na dan ili nakon 1. januara 2023. godine);
* Izmjene MRS 16 „Nekretnine, postrojenja i oprema“ – Prihodi prije namjeravane upotrebe (na snazi za godišnje periode koji počinju na dan ili nakon 1. januara 2022. godine);
* Izmjene MRS 37 „Rezervisanja, potencijalne obaveze i potencijalna imovina“ – Štetni ugovori – Troškovi ispunjenja ugovora (na snazi za godišnje periode koji počinju na dan ili nakon 1. januara 2022. godine);
* Izmjene MSFI 3 „Poslovna spajanja“ – Reference na konceptualni okvir s izmjenama i dopunama MSFI 3 (na snazi za godišnje periode koji počinju na dan ili nakon 1. januara 2022. godine);
* Izmjene MSFI 4 „Ugovori o osiguranja“ – Produženje privremenog izuzeća od primjene MSFI 9 (datum isteka privremenog izuzeća od MSFI 9 produžen je na godišnje periode koji počinju na dan ili nakon 1. januara 2023.); Izmjene MSFI 10 „Konsolidovani finansijski izvještaji“ i MRS 28 „Ulaganja u pridružena društva i zajedničke poduhvate“ – Prodaja ili doprinos imovine između investitora i njegovog pridruženog društva ili zajedničkog poduhvata i dalje izmjene i dopune (datum stupanja na snagu odložen na neodređeno vrijeme do okončanja istraživačkog projekta o kapitalnoj metodi),
* Izmjene i dopune različitih standarda zbog „Poboljšanja MSFI-jeva (ciklus 2018.-2020.)“ koji proizilaze iz godišnjeg projekta poboljšanja MSFI-jeva (MSFI 1, MSFI 9, MSFI 16 i MRS 41) prvenstveno radi uklanjanja nedosljednosti i pojašnjavanja formulacija (Izmjene MSFI 1, MSFI 9 i MRS 41 na snazi su za godišnje periode koji počinju na dan ili nakon 1. januara 2022. godine).
* Izmjene MRS 1 u vezi sa objavlјivanjem računovodstvenih politika u finansijskim izvještajima entiteta (na snazi za godišnje periode koji počinju na dan ili nakon 1. januara 2023. godine) i
* Izmjene MRS 8 u vezi sa definicijom računovodstvenih procjena (na snazi za godišnje periode koji počinju na dan ili nakon 1. januara 2023. godine).
  1. **Korišćenje procjenjivanja**

Prezentacija finansijskih izvještaja zahtjeva od rukovodstva korišćenje najboljih mogućih procjena i razumnih pretpostavki, koje imaju efekta na prezentovane vrijednosti sredstava i obaveza i objelodanjivanje potencijalnih sredstava i obaveza na dan sastavljanja finansijskih izvještaja, kao i prihoda i rashoda u toku izvještajnog perioda. Ove procjene i pretpostavke su zasnovane na informacijama raspoloživim na dan sastavljanja finansijskih izvještaja, a budući stvarni rezultati mogu se razlikovati od procijenjenih iznosa.

1. **PREGLED ZNAČAJNIH RAČUNOVODSTVENIH POLITIKA**

**Realizovani prihodi i rashodi**

Poslovni prihodi obuhvataju prihode od dividendi, prihode od kamata i amortizacije premije (diskonta) po osnovu HOV sa fiksnim rokom dospijeća i ostale poslovne prihode.

Realizovani dobitak obuhvata realizovane dobitke po osnovu prodaje hartija od vrijednosti, realizovane dobitke po osnovu kursnih razlika i ostale realizovane dobitke.

Prihodi od dividendi se evidentiraju kad se ostvari pravo na dividendu, a ako je isplata povezana sa visokim rizikom, tada se priznaju u trenutku naplate.

Prihodi od kamata i amortizacije premije (diskonta) po osnovu HOV sa fiksnim rokom dospijeća predstavljaju prihode koje Fond ostvaruje po osnovu dužničkih hartija od vrijednosti i po osnovu depozita.

Ostali poslovni prihodi podrazumijevaju ostale poslovne prihode koji nisu sadržani u naprijed navedenim prihodima.

Poslovni rashodi se evidentiraju u trenutku njihovog nastanka i sastoje se od naknade Društvu, troškova kupovine i prodaje ulaganja, rashoda po osnovu kamata, naknade depozitaru, rashoda po osnovu poreza i ostalih poslovnih rashoda Fonda.

Svi troškovi koji se mogu obračunati na teret imovine Fonda definisani su zakonom.

Provizija za upravljanje koju Društvo obračunava Fondu obračunava se svakog dana primjenom odgovarajućeg procenta u odnosu na neto imovinu koji je u skladu sa zakonom, a naveden je u Prospektu Fonda.

Društvo mjesečno fakturiše Fondu naknadu za svoje upravljanje.

Depozitar kontroliše obračun koji je Društvo napravilo, potvrđuje ga i odgovoran je za tačnost.

Realizovani gubitak obuhvata realizovane gubitke na prodaji hartija od vrijednosti, realizovane gubitke po osnovu kursnih razlika i ostale realizovane gubitke.

**Realizovani dobici i gubici od prodaje ulaganja**

Realizovani dobitak od prodaje ulaganja se iskazuje ako se prodaja izvrši po cijenama koje su više u odnosu na nabavnu vrijednost ulaganja. U obrnutom slučaju biće evidentiran realizovani gubitak.

Prilikom knjigovodstvenog evidentiranje prodaje ulaganja, isknjižavaju se i svi pripadajući nerealizovani dobici i gubici koji se odnose na to ulaganje, bilo da su iskazani na računima uspjeha ili u revalorizacionim rezervama. Oni prodajom postaju realizovani i uključuju se u obračun ukupnog dobitka ili gubitka ostvarenog prodajom ulaganja iz portfelja.

Ostali prihodi i rashodi se knjiže po načelu uzročnosti.

**Nerealizovani dobici i gubici**

Promjene fer vrijednosti se evidentiraju na kontima ispravke vrijednosti i nerealizovanih dobitaka, odnosno gubitaka za hartije od vrijednosti koje su klasifikovane po fer vrijednosti kroz bilans uspjeha, odnosno ispravke vrijednosti i revalorizacionih rezervi za hartije klasifikovane kao raspoložive za prodaju.

**Gotovina i gotovinski ekvivalenti**

Gotovina i gotovinski ekvivalenti sastoje se od sredstava u domaćoj i stranoj valuti na računima kod domaćih poslovnih banaka, kao i neposredno unovčive hartije od vrijednosti koje prati beznačajan rizik smanjenja vrijednosti.

**Ulaganja Fonda**

Klasifikacija i vrednovanje ulaganja Fonda u dozvoljene oblike imovine vrši se u skladu sa važećim zakonskim propisima i MRS/MSFI.

Odluku o klasifikaciji finansijskih sredstava u zavisnosti od vrijednosti investicije donosi organizaciona jedinica Društva – Front Office ili Uprava Društva.

Ulaganja Fonda mogu biti klasifikovana kao:

* Finansijska sredstva koja se odmjeravaju po fer vrijednosti kroz bilans uspjeha,
* Finansijska sredstva koja se odmjeravaju po fer vrijednosti kroz ostali ukupan rezultat ili
* Finansijska sredstva koja se odmjeravaju po amortizovanoj vrijednosti.

Finansijska sredstva mogu da se odmjeravaju po amortizovanoj vrijednosti ako su ispunjena oba navedena uslova:

* Finansijsko sredstvo se drži u okviru poslovnog modela čiji je cilj držanje finansijskog sredstva radi naplate ugovornih tokova gotovine i
* Uslovi ugovora finansijskog sredstva na naznačene datume uzrokuju tokove gotovine koji su isključivo otplate glavnice i kamate na neizmireni iznos glavnice.

Finansijsko sredstvo se odmjerava po fer vrijednosti kroz ostali ukupan rezultat ako su ispunjena oba sljedeća uslova:

* Finansijsko sredstvo se drži u okviru poslovnog modela čiji cilj se postiže naplatom ugovornih tokova gotovine i prodajom finansijskih sredstava i
* Uslovi ugovora finansijskog sredstva na naznačene datume uzrokuju tokove gotovine koji su isključivo otplate glavnice i kamate na neizmireni iznos glavnice.

Finansijsko sredstvo se odmjerava po fer vrijednosti kroz bilans uspjeha osim ukoliko se ne odmjerava po amortizovanoj vrijednosti ili po fer vrijednosti kroz ostali ukupan rezultat.

Sva ulaganja Fonda na dan 31.12.2024. godine su klasifikovana kao finansijska sredstva koja se odmjeravanju po fer vrijednosti kroz ostali sveobuhvatni rezultat.

*Depoziti i plasmani*

Fond može ulagati u depozite i plasmane kod domaćih banaka, kao i plasmane po osnovu obrnutih repo poslova, nederivativna finansijska sredstva sa fiksnim ili utvrdivim plaćanjima kojima se ne trguje na aktivnom tržištu i drugo.

Imovina koja se stiče u stranoj valuti, prilikom početnog priznavanja preračunava se u KM po srednjem kursu Centralne banke BiH važećem na dan transakcije.

**Potraživanja**

Potraživanja Fonda obuhvataju potraživanja po osnovu prodaje hartija od vrijednosti, potrađivanja po osnovu kamata na depozite i dužničke hartije od vrijednosti koje se nalaze u portfelju Fonda, potraživanja po osnovu dividendi, datih avansa i potraživanja od Društva.

**Obaveze**

Dugoročne i kratkoročne obaveze proistekle iz finansijskih i poslovnih transakcija odmjeravaju se po amortizovanoj vrijednosti.

Obaveze u stranoj valuti procjenjuju se po srednjem kursu strane valute na dan bilansa.

**Vrednovanje i procjena vrijednosti ulaganja**

Procjena vrijednosti ulaganja vrši se pojedinačno za svaku hartiju od vrijednosti u skladu sa MRS i MSFI.

Ukoliko je zakonskim i podzakonskim aktima, koje donosi regulatorni organ, propisano drugačije, primjenjivaće se ti propisi koji su obvezujući.

Odluku o procjeni finansijskih sredstava donosi Uprava Društva.

**Neto imovina Fonda**

Neto imovina Fonda dobije se kada se od ukupne imovine oduzmu ukupne obaveze Fonda.

Vrijednost neto imovine za Fond izračunava se dnevno.

Vrijednost imovine i obaveza, vrijednost neto imovine i neto imovine po akciji Fonda izračunava se u operativnoj jedinici Društva Back Office u čijem sastavu je i računovodstvo Fonda, a kontroliše je i potvrđuje Depozitar.

**Porezi**

Otvoreni investicioni fond nema status pravnog lica, te stoga nema obavezu obračunavanja i plaćanja poreza na dobit u skladu sa relevantnim zakonskim propisima u Republici Srpskoj.

1. **REALIZOVANI PRIHODI I RASHODI**
   1. **Poslovni prihodi**

*(u KM)*

|  |  |  |
| --- | --- | --- |
| *Opis* | *2024.* | *2023.* |
| Prihodi od dividendi | 64.915 | 212.281 |
| Prihodi od kamata | - | - |
| Ostali poslovni prihodi | - | - |
| **Ukupno poslovni prihodi** | **64.915** | **212.281** |

Prihod od dividendi je u 2024. godini iznosio 64.915 KM (u 2023. godini 212.281 KM) i, u iznosu od KM se odnosi na dividendu emitenta BHTS – 24317,90­; TLKM – 28280,91; KRKG – 8,493,19; BHTSR – 3822,62

* 1. **Poslovni rashodi**

*(u KM)*

|  |  |  |
| --- | --- | --- |
| *Opis* | *2024.* | *2023.* |
| Naknada društvu za upravljanje | 228.107 | 216.995 |
| Troškovi kupovine i prodaje ulaganja | - | 556 |
| Naknada banci depozitaru | - | - |
| Ostali poslovni rashodi fonda | - | - |
| **Ukupno poslovni rashodi** | **228.107** | **217.531** |

Naknada društvu za upravljanje se obračunava svakog dana po godišnjoj stopi od 3,5% na neto vrijednost imovine fonda što je regulisanano Prospektom fonda i Zakonom o investicionim fondovima.

1. **REALIZOVANI DOBITAK I GUBITAK**

*(u KM)*

|  |  |  |
| --- | --- | --- |
| *Opis* | *2024.* | *2023.* |
| Poslovni prihodi | 64.915 | 212.281 |
| Realizovani dobitak | - | - |
| Finansijski prihodi | - | - |
| **Ukupno realizovani prihodi** | **64.915** | **212.281** |
| Poslovni rashodi | (228.107) | (217.531) |
| Realizovani gubitak | - | - |
| Finansijski rashodi | - | - |
| **Ukupno realizovani rashodi** | **(228.107)** | **(217.531)** |
| **UKUPNO** | **(163.192)** | **(5.250)** |

1. **DOBITAK/(GUBITAK) PO UDJELU**

|  |  |  |
| --- | --- | --- |
| *Opis* | *2024.* | *2023.* |
| Povećanje/(smanjenje) neto imovine fonda | (362.829) | (154.171) |
| Ukupan broj udjela | 2.095.755 | 2.099.814 |
| **UKUPNO DOBITAK PO UDJELU** | **(0,1731)** | **(0,0734)** |

1. **GOTOVINA**

Fond je na dan 31.12.2024. godine iskazao gotovinu u iznosu od 1.775.617 KM (31.12.2023. godine 1.923.496 KM) koja se odnosi na sredstva na računu kod Nova banka a.d. Banja Luka, u iznosu od 1.149.855,00 KM, kod BPŠ banka a.d. Banja Luka, u iznosu od 599.973,00 KM i Raiffeisen bank d.d. Sarajevo, u iznosu od 25789,00KM.

1. **ULAGANJA FONDA**

Ulaganja Fonda na dan 31.12.2024. godine se odnose na:

*(u KM)*

|  |  |  |
| --- | --- | --- |
| *Opis* | *31.12.2024.* | *31.12.2023.* |
| Finansijska sredstva po fer vrijednosti kroz ostali sveobuhvatni rezultat | 4.658.835 | 4.937.951 |
| Finansijska sredstva po amortizovanoj vrijednosti | - | - |
| **UKUPNO** | **4.658.835** | **4.937.951** |

Ulaganja Fonda su klasifikovana kao finansijska sredstva po fer vrijednosti kroz ostali sveobuhvatni rezultat na dan sastavljanja finansijskih izveštaja, u skladu sa MSFI 9. Klasifikacija finansijskih sredstava se vrši na osnovu odluka Društva za upravljanje.

Najznačajnija ulaganja u hartije od vrijednosti klasifikovane po fer vrijednosti kroz ostali sveobuhvatni rezultat na dan 31.12.2024. godine odnose se na:

| *Naziv emitenta* | *Oznaka HOV* | *Fer vrijednost 31.12.2024.* | *% vrijednosti imovine Fonda* |
| --- | --- | --- | --- |
| **Akcije** |  |  |  |
| Hidroelektrane na Drini a.d. | HEDR-R-A | 1.817.683 | 27,49% |
| Hidoelektrane na Trebišnjici a.d. | HETR-R-A | 804.440 | 12,17% |
| Telekom Srpske a.d. | TLKM-R-A | 474.790 | 7,18% |
| Čajavec Mega a.d. | CMEG-R-A | 379.268 | 5,74% |
| BH Telekom d.d. | BHTSR | 307.241 | 4,65% |
| Ostali |  | 875.413 | 13,24% |
| **Ukupno akcije** |  | **4.658.835** | **70,47%** |
|  |  |  |  |
| **Obveznice** |  |  |  |
| Državne obveznice |  | - | - |
| **Ukupno obveznice** |  | **-** | **-** |
| **UKUPNO** |  | **4.658.835** | **70,47%** |

1. **POTRAŽIVANjA FONDA**

*(u KM)*

|  |  |  |
| --- | --- | --- |
| *Opis* | *31.12.2024.* | *31.12.2023.* |
| Potraživanja po osnovu dividendi | 176.695 | 170.749 |
| Potraživanja po osnovu datih avansa | - | - |
| Potraživanja od društva za upravljanje | 21 | 33 |
| **Ukupno potraživanja** | **176.716** | **170.782** |

Na dan 31. decembra 2024. godine, potraživanja za dividendu su iznosila 176.695 i najvećim dijelom, u iznosu od 170.749 KM su se odnosila na Hidroelektrane na Vrbasu a.d. Mrkonjić Grad;BHTSR – 3.822,00; KRKA 2.124,00 KM

1. **OBAVEZE FONDA**

Struktura obaveza Fonda sa stanjem na dan 31.12.2024. godine je data u sljedećoj tabeli:

| *Opis* | *31.12.2024.* | *31.12.2023.* |
| --- | --- | --- |
| Obaveze prema društvu za upravljanje | 18.692 | 19.786 |
| Obaveze za izlaznu naknadu | 4 | 44 |
| PVR | 71.173 | 71.143 |
| **Ukupno obaveze Fonda** | **89.869** | **90.973** |

1. **KAPITAL FONDA**

*(u KM)*

|  |  |  |
| --- | --- | --- |
| *Opis* | *31.12.2024.* | *31.12.2023.* |
| Osnovni kapital - udjeli OAIF | 5.459.953 | 5.473.025 |
|  |  |  |
| *Revalorizacione rezerve po osnovu revalorizacije finansijskih sredstava klasifikovanih po fer vrijednosti kroz ostali sveobuhvatni rezultat* | 1.161.822 | 1.361.460 |
|  |  |  |
| *Neraspoređeni dobitak ranijih godina* | 62.228 | 112.022 |
| *Neraspoređeni dobitak/(gubitak) tekuće godine* | (162.675) | (5.250) |
| Ukupno neraspoređeni dobitak | (100.446) | (106.771) |
|  |  |  |
| **Ukupno kapital** | **6.521.329** | **6.941.256** |

Neto imovina fonda jednaka je kapitalu fonda 6.521.329 KM (31.12.2023. godine 6.941.256 KM). Neto imovina fonda po udjelu na dan 31.12.2024. godine iznosi 3,1117 KM (31.12.2023. godine iznosi 3,3057 KM).

* 1. **REVALORIZACIONE REZERVE PO OSNOVU FINSNSIJSKIH SREDSTAVA** **KLASIFIKOVANIH PO FER VRIJEDNOSTI KROZ OSTALI SVEOBUHVATNI REZULTAT**

Revalorizacione rezerve na dan 31.12.2024. godine odnose se na nerealizovane promjene u fer vrijednosti ulaganja klasifikovanih kao sredstva po fer vrijednosti kroz ostali sveobuhvatni rezultat.

* 1. **NERASPOREĐENI DOBITAK/(GUBITAK)**

Neraspoređeni gubitak Fonda na dan 31.12.2024. godine u iznosu od 100.446 KM odnosi se na nepokriveni gubitak tekuće godine 162.675 KM i dobitak ranijih godina 62.228 KM.

1. **TRANSAKCIJE SA POVEZANIM LICIMA**

U skladu sa odredbama Zakona o investicionim fondovima pod povezanim stranama (licima) se smatraju:

a) akcionar ili grupa akcionara koji djeluju zajednički, odnosno vlasnik poslovnog udjela ili grupa vlasnika poslovnih udjela koji djeluju zajednički, a posjeduju više od 10% akcija ili udjela u osnovnom kapitalu društva ili koji, iako posjeduju manji procijenat od navedenog, mogu uticati, direktno ili indirektno, na odluke koje donosi takav subjekt;

b) svaki subjekt u kojem prvi subjekt posjeduje, direktno ili indirektno, više od 10% akcija ili udjela u osnovnom kapitalu društva ili koji, iako posjeduje manji procijenat od naznačenog, može uticati direktno ili indirektno na odluke koje donosi takav subjekt;

c) svako fizičko lice ili lica koja mogu, direktno ili indirektno, uticati na odluke subjekta, a naročito:

1) članovi uže porodice (bračni supružnik ili lice sa kojim živi u vanbračnoj zajednici, djeca ili usvojena djeca i lica koja su pod starateljstvom tog lica);

2) članovi uprave ili nadzornog odbora i članovi uže porodice tih lica; ili

3) lica zaposlena na osnovu ugovora o radu sa posebnim uslovima sklopljenog sa subjektom u kojem su zaposlena kao i članovi uže porodice tih lica.

Osim navedenog, Zakonom je definisano da su povezana lica fonda: društvo za upravljanje, banka depozitar, advokat odnosno advokatska kancelarija, revizor i poreski savjetnik koji se nalaze u ugovornom odnosu po osnovu pružanja usluga fondu, kao i svako drugo lice koje je u prethodne dvije kalendarske godine zaključilo ugovor o obavljanju usluga za potrebe fonda.

U narednoj tabeli dat je pregled transakcija sa povezanim licima (isplate):

|  |  |  |
| --- | --- | --- |
| ***Povezano lice*** | ***Iznos isplate 2024.*** | ***Iznos isplate 2023.*** |
| DUIF „Polara Invest“ a.d. | 248.393 | 217.556 |
| **Ukupno:** | **248.393** | **217.556** |

1. **POSEBNI PODACI OBJAVLjENI U SKLADU SA ZAKONOM**

U skladu sa članom 175. Zakona o investicionim fondovima (Službeni glasnik RS br. 92/2006, 82/2015, 94/2019 i 64/2024), polugodišnji i revidirani godišnji izvještaji Fonda moraju sadržavati dodatne informacije, pored već objavljenih:

* Pokazatelj ukupnih troškova za obračunski period;
* Pregled transakcija sa berzanskim posrednicima;
* Pregled kretanja vrijednosti imovine fonda;
* Broj emitovanih udjela na početku i na kraju obračunskog perioda;
* Cijenu po udjelu na početku i na kraju obračunskog perioda;
* Najvišu i najnižu vrijednost imovine fonda i cijenu po udjelu u fondu unutar istog obračunskog perioda za proteklih pet kalendarskih godina;
* Izvještaj uprave sa obrazloženjem poslovnih rezultata fonda, promjena u portfelju i planirane strategije ulaganja u nastupajućem periodu;
* Uporedni pregled poslovanja u protekle tri kalendarske godine.

1. **POKAZATELj UKUPNIH TROŠKOVA**

Članom 97 Zakona, propisana je formula za izračunavanje pokazatelja ukupnih troškova otvorenog investicionog fonda.

Pokazatelj ukupnih troškova za 2024. godinu iznosi 3,49% (2023. godine 3,47%).

1. **BERZANSKI POSREDNICI**

U izvještajnom periodu Fond ostvario transakcije sa sljedećim posrednicima i iznosima:

|  |  |  |  |  |
| --- | --- | --- | --- | --- |
| *Naziv berzanskog posrednika* | *Vrijednost transakcija  01.01.-31.12.2023.* | | *Plaćena provizija  01.01.-31.12.2023.* | |
| *Iznos u KM* | *Učešće u %* | *Iznos u KM* | *Učešće provizije u vrijednosti akcija* |
| Advantis broker a.d. | 153.179 | 100% | - | - |
| **UKUPNO** | **153.179** | **100%** | **-** | **-** |
| *Naziv berzanskog posrednika* | *Vrijednost transakcija  01.01.-31.12.2024.* | | *Plaćena provizija  01.01.-31.12.2024.* | |
| *Iznos u KM* | *Učešće u %* | *Iznos u KM* | *Učešće provizije u vrijednosti akcija* |
| Advantis broker a.d. | 34.814 |  |  |  |
| **UKUPNO** |  |  |  |  |

1. **KRETANjE VRIJEDNOSTI IMOVINE FONDA**

Izvještaj o najvišoj i najnižoj vrijednosti imovine fonda dat je u sljedećoj tabeli:

*(u KM)*

|  |  |  |  |  |  |
| --- | --- | --- | --- | --- | --- |
| Opis | Tekuća godina | Prethodna godina | Ranije tri godine | | |
| 2022 | 2021 | 2010 |
| Najniža vrijednost imovine fonda | 6.939.645 | 6.050.032 | 3.481.768 | 3.046.888 | 3.762.486 |
| Najviša vrijednost imovine fonda | 7.089.463 | 6.945.167 | 6.832.470 | 4.041.780 | 5.952.034 |
| Najniža cijena po akciji / udjelu | 3,31 | 2,88 | 2,84 | 2,46 | 2,41 |
| Najviša cijena po akciji / udjelu | 3,38 | 3,31 | 3,39 | 2,84 | 3,02 |
| Najniža tržišna cijena | 0,0000 | 0,00 | 0,00 | 0,00 | 1,07 |
| Najviša tržišna cijena | 0,0000 | 0,00 | 0,00 | 0,00 | 2,09 |

1. **UPOREDNI PREGLED POSLOVANjA**

Uporedni pregled poslovanja u periodu od protekle tri godine je dat u sljedećoj tabeli:

|  |  |  |  |
| --- | --- | --- | --- |
| *Opis* | *31.12.2024.* | *31.12.2023.* | *31.12.2021.* |
| Vrijednost neto imovine | 6.521.329 | 6.941.256 | 6.813.917 |
| Vrijednost neto sredstava po udjelu | 3,1117 | 3,3057 | 3,2240 |
| Pokazatelj ukupnih troškova | 3,49 | 3,31 | 3,47 |

1. **SUDSKI SPOROVI**

Prema saznanjima rukovodstva Društva, protiv Fonda se ne vodi nijedan postupak.

Fond nije pokrenuo nijedan sudski spor.

1. **FINANSIJSKI INSTRUMENTI**

**Tržišni rizik ( rizik promjene cijena finansijskih instumenata )**

Tržišni rizik predstavlja rizik nastanka gubitka vrijednosti imovine investicionog fonda usljed promjene tržišnih cijena imovine u portfelju fonda.

U skladu sa internom klasifikacijom nivoa rizika, rizik promjene cijena finansijskih instumenata klasifikovan je u tri grupe – visoki, niski i umjereni rizik .

|  |  |  |
| --- | --- | --- |
| **Nivo rizika** | **Iznos** | **%** |
| visok | 43.414 | 0,93% |
| umjeren | 1.528.579 | 32,81% |
| nizak | 3.086.843 | 66,26% |
| **Ukupno** | **4.658.835** | **100,00%** |

Kako je nizak nivo rizika dominantan, u skladu sa internim procedurama rizik promjene cijena finansijskih instrumenata je nizak.

Preporuka: Posebnu pažnju je potrebno obratiti na emitente Birač a.d. Zvornik - u stečaju, Telekom Srpske a.d. Banjaluka, Hidroelektrane na Vrbasu a.d. M.Grad i Krka dd Novo Mesto kod kojih je tržišna cijena značajno odstupala u odnosu na posmatrani period od 31.12.2023. godine,

**Valutni rizik**

U skladu sa internom klasifikacijom nivoa rizika, valutni rizik klasifikovan je u tri grupe:

• Visok nivo rizika -ukoliko se više od 40% imovine fonda nalazi u stranoj valuti

• Umjeren nivo rizika -ukoliko se 20-40% imovine fonda nalazi u stranoj valuti

• Nizak nivo rizika -ukoliko se manje od 20% imovine fonda nalazi u stranoj valuti

U narednoj tabeli prikazani su pregled imovine fonda po valutama

Pregled imovine po valutama na 31.12.2024. godine:

U skladu sa internom klasifikacijom nivoa rizika, nivo valutnog rizika je nizak.

|  |  |  |
| --- | --- | --- |
| **Imovina** | **Iznos ( u KM )** | **%** |
| u KM | 6.453.761 | 97,62% |
| Ostale valute | 157.407 | 2,38% |
| **Ukupna imovina fonda** | **6.611.168** | **100,00%** |

**Kreditni rizik**

Kreditni rizik se odnosi na dužničke hartije od vrijednosti iz portfelja fonda, pri čemu se analizira i prati rizik emitenta te hartije na mogućnost izmirenja svojih obaveza po izdatoj hartiji. Prati se stanje u emitentima koji su izdali dužničke hartije i njihova sposobnost da izmire obaveze po hartijama. Kreditni rizik se klasifikuje u tri grupe:

• Visok nivo rizika -ukoliko više od 30% potraživanja fonda nije naplaćeno u unaprijed utvrđenom roku

• Umjeren nivo rizika -ukoliko 5- 30% potraživanja fonda nije naplaćeno u unaprijed utvrđenom roku

• Nizak nivo rizika -ukoliko manje od 5 % potraživanja fonda nije naplaćeno u unaprijed utvrđenom roku

Fond u svom portfelju nema dužničkih hartija od vrijednosti te je u skladu sa internom klasifikacijom nivoa rizika, nivo kreditnog rizika nizak..

**Rizik likvidnosti**

Zaključno sa 31.12.2024. godine dominantan je visok nivo rizika u odnosu na ostale nivoe rizika, tako da je rizik likvidnosti visok.

Trend kretanja rizika likvidnosti zaključno sa 31.12.2024. godine u odnosu na 30.09.2024. godine je blago negativan iz razloga što je došlo do povećanja procenta visokog nivoa rizika likvidnosti sa 55,49 % na 56,26 %.

Preporuka: U cilju smanjivanja rizika likvidnosti smatram da bi trebalo intenzivnije preduzeti aktivnosti vezane za prodaju hartija od vrijednosti iz portfelja fonda naročite iz skupine HOV koje imaju visok nivo rizika likvidnosti uz pridržavanje investicionih ciljeva koji su navedeni u Prospektu fonda.

|  |  |  |  |  |
| --- | --- | --- | --- | --- |
|  | **31.12.2024** | | **30.9.2024** | |
| **Nivo rizika** | **Iznos** | **%** | **Iznos** | **%** |
| nizak | 2.891.771 | 43,74% | 2.959.701 | 44,47% |
| umjeren | - | 0,00% | 2.824 | 0,04% |
| visok | 3.719.397 | 56,26% | 3.693.688 | 55,49% |
| **Ukupno** | **6.611.168** | **100,00%** | **6.656.212** | **100,00%** |

**Rizik koncentracije**

U skladu sa internom klasifikacijom nivoa rizika, Rizik koncentracije se klasifikuje u tri grupe, i to:

• Visok nivo rizika –ukoliko se više od 20% neto vrijednosti imovine fonda uloženo u jednog emitenta ili više od 40% u jedan sektor privrede.

• Umjeren nivo rizika - ukoliko je 10-20% neto vrijednosti imovine fonda uloženo u jednog emitenta ili 25- 40% u jedan sektor privrede.

• Nizak nivo rizika - ukoliko je manje od 10% neto vrijednosti imovine fonda uloženo u jednog emitenta ili manje od 25% u jedan sektor privrede.

Emitent u koji ima najveće učešće u neto vrijednosti imovine fonda je Hidroelektrane na Drini a.d.Višegrad sa učešćem od 27,87 % u neto vrijednosti imovine fonda.

Sektorska struktura portfelja prikazana je u tabeli br. 6

Tabela br.6

|  |  |  |
| --- | --- | --- |
| **Sektori** | **Iznos** | **%** |
| Proizvodnja i snabdijevanje el. energijom i gasom | 2.882.783 | 44,21% |
| Telekomunikacije | 782.031 | 11,99% |
| Poslovanje nekretninama | 379.268 | 5,82% |
| Preradjivačka industrija | 225.502 | 3,46% |
| Turizam | 198.710 | 3,05% |
| Gradjevinarstvo | 130.144 | 2,00% |
| Snabdijevanje vodom | 34.615 | 0,53% |
| Saobraćaj | 23.798 | 0,36% |
| Poljoprivreda | 1.985 | 0,03% |
| **Ukupno** | **4.658.835** | **71,44%** |

Imajući u vidu da je učešće emitenta Hidroelektrane na Drini a.d.Višegrad 27,87 % u neto vrijednosti imovine fonda kao i da je više od 40% neto vrijednosti imovine fonda uloženo u sektor privrede - Proizvodnja i snabdijevanje el. energijom i gasom, u skladu sa internom klasifikacijom nivoa rizika, rizik koncentracije je visok.

**Preporuka:** Prodajom dijela akcija emitenta Hidroelektrane na Drini a.d.Višegrad stiču se uslovi sa smanjivanje rizika koncentracije.

**Rizik otkupa udjela**

Rizik otkupa udjela predstavlja rizik nemogućnosti isplate po osnovu prispjelih zahtjeva za otkup udjela od strane vlasnika udjela. Prilikom izračunavanja rizika otkupa udjela, Društvo procjenjuje vrijednost imovine fondova koju je moguće unovčiti u rokovima od 30,90 i 180 dana.

Rizik otkupa udjela se može klasifikovati u 3 grupe:

* Visok nivo rizika -ukoliko je procijenjena vrijednost imovine fonda koju je moguće unovčiti u periodu od 30 dana manja od 40% neto vrijednosti imovine fonda
* Umjeren nivo rizika - ukoliko je procijenjena vrijednost imovine fonda koju je moguće unovčiti u periodu od 30 dana iznosi između 40-60% neto vrijednosti imovine fonda
* Nizak nivo rizika - ukoliko je procijenjena vrijednost imovine fonda koju je moguće unovčiti u periodu od 30 dana veća od 60% neto vrijednosti imovine fonda

Procijenjena vrijednost imovine koju je moguće unovčiti u periodu od 30, 90 i 180 dana je prikazana u tabeli br.7:

|  |  |  |  |
| --- | --- | --- | --- |
|  | **Period 30 dana** | **Period 90 dana** | **Period 180 dana** |
| Procijenjena vrijednost likvidne imovine | 2.458.726 | 2.942.887 | 2.970.613 |
| Neto imovina fonda | 6.521.329 | 6.521.329 | 6.521.329 |
| **Procenat likvidnosti** | **37,70%** | **45,13%** | **45,55%** |

U skladu sa internim klasifikacijom nivoa rizika, rizik otkupa udjela je visok.

**Preporuka:** U cilju smanjivanja rizika otkupa udjela, potrebno je intenzivirati prodaju nelikvidnih HOV iz portfelja Fonda čime bi se smanjio rizik vezan za otkup udjela.

.

**Ostali rizici**

*Fond se u poslovanju susreće i sa sljedećim vrstama rizika:*

*• Rizik inflacije*

*• Rizik reinvestiranja*

*• Rizik banke depozitara, poslovne banke i kastodi banke*

*• Rizik promjene poreskih propisa*

*• Politički i regulatorni rizik*

*• Rizik promjene pozitivnih propisa*

*Navedene vrste rizika nisu mjerljive i biće obrađene u polugodišnjem izvještaju o rizicima fonda za 2024. godinu.*

1. **DOGAĐAJI NAKON DATUMA IZVJEŠTAVANJA**

Nije bilo materijalno značajnih događaja nakon datuma finansijskih izvještaja koji bi mogli imati uticaja na fer prezentaciju priloženih finansijskih izveštaja.

# Banja Luka, Februar 2024. godine

Lice odgovorno za sastavljanje nota: Izvršni direktori:

------------------------------------------ --------------------------------

Maja Branković Pero Jandrić

Licenca br.SRT-1448/245

---------------------------------

Vladan Jović